KOMISIJOS DIREKTYVA 2006/55/EB
2006 m. birželio 12 d.
iš dalies keičianti Tarybos direktyvos 66/402/EEB III priedo nuostatas dėl didžiausio sėklų partijų svorio
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (1), ypač į jos 21a straipsnį,
kadangi:
(1)
Neseniai buvo peržiūrėtos tarptautinės taisyklės dėl didžiausio tam tikrų rūšių, visų pirma Triticum aestivum, Triticum durum, Triticum spelta, Secale cereale, Triticosecale ir Oryza sativa, Avena sativa ir Hordeum vulgare, sėklų partijų svorio verčių.
(2)
Tikslinga suderinti šių Bendrijos teisėje nustatytų rūšių didžiausio sėklų partijų svorio vertes.
(3)
Todėl Direktyva 66/402/EEB turėtų būti atitinkamai iš dalies keičiama.
(4)
Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklų bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 66/402/EEB III priedo lentelės 2 stulpelyje „25“ pakeičiamas „30“.
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2006 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
Valstybės narės, priimdamos nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja septintą dieną po jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2006 m. birželio 12 d.